આમ આ પ્રદેશની સ્વાભાવિક મનોદશામં ફેરફાર થવાનું અહીંથી શરૂ થાય છે. પહેલાં વાલી પણ રાવણ જેવો જ મદાંધ મહાનાયક હતો, પણ હવે સુગ્રીવને હવે ભરત જેવા બનવા તરફ ઢાળવામાં આવે છે. રાવણ દસ દસ માથાઓ જેટલી બુધ્ધિ, દહાપણ અને જ્ઞાન ધરાવતો હતો, પણ મૂળે તેનો સ્વભાવ પાશવી હતો, પોતાનું હોય કે ન હોય પણ એને બધું જ પોતાના તાબામા રહે તેજ સ્વીકાર્ય હતું. જેનૂં કારણ એ કે ઉત્તર એ ધ્રુવ તારકનો આદર્શવાદી વાતાવરણનો પ્રદેશ છે. જ્યારે દક્ષિણ એ અજ્ઞાનનો પ્રદેશ છે જે અનેક પ્રકારના ભ્રમ પેદા કરે છે. માટે જ લંકા માયા નગરી કહેવાય છે. એ એવો પ્રદેશ છે જેમાં તમને સંપત્તિ, ખાસ તો તેની માલિકી બાબતે, ભ્રમ જ રહ્યા કરતો હોય છે. જે સંપત્તિ ખરેખર તમારી નથી, તો પંણ તેની માલિકી પોતાની જ છે એવા ભ્રમ આ પ્રદેશમાં વિકસે છે….